L 71/12
LT
Europos Sąjungos oficialusis leidinys
2023 3 9
(4)
priėmus naujausią (4) Europos Parlamento ir Tarybos reglamento (EB) Nr. 853/2004 (5) pakeitimą, labai rafinuoti produktai taip pat apima riebalų produktus ir kvapiąsias medžiagas, kuriuos leidžiama naudoti pagal Europos Parlamento ir Tarybos reglamentą (EB) Nr. 1334/2008 (6) apdorojus taip, kad jie nekeltų pavojaus visuomenei ar gyvūnų sveikatai.
Įgyvendinimo reglamentas (ES) 2021/405 turėtų būti iš dalies pakeistas, kad atitiktų šį pakeitimą;
(5)
Azerbaidžanas pateikė ikrelių ir ikrų kontrolės planą.
Plane pateikiamos pakankamos garantijos, todėl jis turėtų būti patvirtintas;
(6)
Libanas pateikė medaus kontrolės planą.
Plane pateikiamos pakankamos garantijos, todėl jis turėtų būti patvirtintas;
(7)
Meno Sala yra įtraukta į Įgyvendinimo reglamento (ES) 2021/405 -I priedo lentelę avienos ir ožkienos eksporto į Sąjungą tikslais.
Tačiau Meno Sala pranešė Komisijai, kad ji nebėra suinteresuota eksportuoti ožkienos į Sąjungą.
Todėl Meno Salai skirtas Įgyvendinimo reglamento (ES) 2021/405 -I priedo lentelės įrašas, susijęs su aviena ir ožkiena, turėtų apimti tik avieną;
(8)
Japonija yra įtraukta į Įgyvendinimo reglamento (ES) 2021/405 -I priedo lentelę kiaulienos eksporto į Sąjungą tikslais.
Tačiau Japonija pranešė Komisijai, kad ji nebėra suinteresuota pateikti kiaulienos kontrolės plano, tačiau ketina naudoti tik valstybių narių arba trečiųjų šalių, iš kurių tokius produktus leidžiama įvežti į Sąjungą, kilmės kiaulieną.
Todėl Japonijai skirtas Įgyvendinimo reglamento (ES) 2021/405 -I priedo įrašas, susijęs su kiauliena, turėtų būti atitinkamai pakeistas;
(9)
Jungtinė Karalystė yra įtraukta į Įgyvendinimo reglamento (ES) 2021/405 -I priedo lentelę triušienos eksporto į Sąjungą tikslais.
Tačiau Jungtinė Karalystė pranešė Komisijai, kad ji nebėra suinteresuota pateikti triušienos kontrolės plano, tačiau ketina naudoti tik valstybių narių arba trečiųjų šalių, iš kurių tokius produktus leidžiama įvežti į Sąjungą, kilmės triušieną.
Todėl Jungtinei Karalystei skirtas Įgyvendinimo reglamento (ES) 2021/405 -I priedo įrašas, susijęs su triušiena, turėtų būti atitinkamai pakeistas;
(10)
Tailandas nepateikė Komisijai pieno kontrolės plano.
Tačiau Tailandas pateikė garantijas, kad bus naudojamas tik valstybių narių arba trečiųjų šalių, iš kurių pieną leidžiama įvežti į Sąjungą, kilmės pienas.
Jis taip pat pranešė Komisijai, kad toks į Sąjungą eksportuojamas pienas apims ne vien tik sudėtinius produktus, kurių sudėtyje yra perdirbtų pieno produktų.
Todėl Tailandui skirtas Įgyvendinimo reglamento (ES) 2021/405 I priedo įrašas, susijęs su pienu, turėtų būti atitinkamai pakeistas;
(11)
Jungtinės Amerikos Valstijos pateikė žarnų (apvalkalų) kontrolės planą.
Plane pateikiamos pakankamos garantijos, todėl jis turėtų būti patvirtintas;
(12)
Ruanda šiuo metu įtraukta į Įgyvendinimo reglamento (ES) 2021/405 I priedo lentelę dėl medaus, o Kolumbija ir Sirija – dėl žarnų (apvalkalų).
Kadangi šios trečiosios šalys nepateikė Komisijai planų dėl atitinkamų produktų, tie įrašai iš to priedo turėtų būti išbraukti;
(13)
Moldova pateikė programą dėl salmonelių kontrolės vištų dedeklių pulkuose, kad pagal Įgyvendinimo reglamento (ES) 2021/405 7 straipsnį jai būtų leidžiama įvežti į Sąjungą A klasės kiaušinius.
Komisija palankiai įvertino tą kontrolės programą.
Atitiktis salmonelių kontrolės reikalavimams pagal Europos Parlamento ir Tarybos reglamento (EB) Nr.
2160/2003 (7) 10 straipsnio 6 dalį 2022 m. balandžio mėn. Komisijai atliekant auditą (8) buvo patikrina dar kartą.
Todėl Moldovai turėtų būti leista įvežti į Sąjungą A klasės kiaušinius;
(4) 2022 m. rugsėjo 9 d.
Komisijos deleguotasis reglamentas (ES) 2022/2258, kuriuo dėl žuvininkystės produktų, kiaušinių ir tam tikrų labai rafinuotų produktų iš dalies keičiamas ir ištaisomas Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus, III priedas ir dėl tam tikrų dvigeldžių moliuskų iš dalies keičiamas Komisijos deleguotasis reglamentas (ES) 2019/624 (OL L 299, 2022 11 18, p. 5).
(5) 2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).
(6) 2008 m. gruodžio 16 d. Europos Parlamento ir Tarybos reglamentas (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiantis Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (OL L 354, 2008 12 31, p. 34).
(7) 2003 m. lapkričio 17 d. Europos Parlamento ir Tarybos reglamentas (EB) Nr.
2160/2003 dėl salmonelių ir kitų nurodytų zoonozių sukėlėjų per maistą kontrolės (OL L 325, 2003 12 12, p. 1).
(8) DG(SANTE)2021–7268, galutinė ataskaita pateikiama adresu https://ec.europa.eu/food/audits-analysis/audit-report/details/4533.